CELEX: 62020CN0088
Language: fi
Date: 2020-02-20 00:00:00
Title: Asia C-88/20: Ennakkoratkaisupyyntö, jonka Tribunal correctionnel de Bordeaux (Ranska) on esittänyt 20.2.2020 – Procureur de la République v. ENR Grenelle Habitat sàrl, EP ja FQ

11.5.2020   
            
            
               FI
            
            
               Euroopan unionin virallinen lehti
            
            
               C 161/36
            
         
      Ennakkoratkaisupyyntö, jonka Tribunal correctionnel de Bordeaux (Ranska) on esittänyt 20.2.2020 – Procureur de la République v. ENR Grenelle Habitat sàrl, EP ja FQ
      (Asia C-88/20)
      (2020/C 161/47)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Tribunal correctionnel de Bordeaux
      
         Pääasian asianosaiset
      
      
         Kantaja: Procureur de la République
      
         Vastaajat: ENR Grenelle Habitat sàrl, EP ja FQ
      
         Ennakkoratkaisukysymykset
      
      
                  1)
               
               
                  Estääkö Euroopan unionin perusoikeuskirjan 50 artikla, kun sitä tulkitaan yhdessä ihmisoikeuksien ja perusvapauksien suojaamiseksi tehdyn eurooppalaisen yleissopimuksen seitsemännen lisäpöytäkirjan 4 artiklan ja sitä koskevan Euroopan ihmisoikeustuomioistuimen oikeuskäytännön kanssa, rikosvastuun toteamiseen tähtäävän menettelyn ja luonteeltaan repressiivisen hallintomenettelyn kumulaation, kun menettelyissä on aineellisesti kyse samasta teosta (puhelinmyynnistä) kahden eri tunnusmerkistön perusteella?
               
            
                  2)
               
               
                  Jos tähän vastataan myöntävästi eli siten, että samaan tekoon voidaan kohdistaa vain yksi lainvastaisuuden toteamiseen tähtäävä menettely, eikö Euroopan unionin perusoikeuskirjan 49 artikla, jossa määrätään rikosten ja rangaistusten laillisuusperiaatteesta ja oikeasuhteisuuden periaatteesta, sellaisena kuin sitä on tulkittu Euroopan ihmisoikeussopimuksessa vahvistettujen oikeuksien ja vapauksien sekä näitä koskevan Euroopan ihmisoikeustuomioistuimen oikeuskäytännön valossa, edellytä, että tällaista lainvastaisuuden toteamiseen tähtäävää yhtä menettelyä koskevat edellytykset ja arviointiperusteet on ennalta määritelty ja että niissä otetaan huomioon laiminlyönnin vakavuus?
               
            
                  3)
               
               
                  Jos ensimmäiseen kysymykseen vastataan kieltävästi eli että menettelyt voivat kumuloitua, eikö Euroopan unionin perusoikeuskirjan 49 artikla, jossa määrätään rikosten ja rangaistusten laillisuusperiaatteesta ja oikeasuhteisuuden periaatteesta, sellaisena kuin sitä on tulkittu Euroopan ihmisoikeussopimuksessa vahvistettujen oikeuksien ja vapauksien sekä näitä koskevan Euroopan ihmisoikeustuomioistuimen oikeuskäytännön valossa, edellytä, että rikosvastuun toteamiseen tähtäävän menettelyn ja luonteeltaan repressiivisen hallintomenettelyn kumulaatio, kun menettelyissä on aineellisesti kyse samasta teosta (puhelinmyynnistä), on sallittava vain vakavimpien lainvastaisuuksien osalta ja sitä että tässä tapauksessa vakavuuden arviointiperusteet on ennalta määritelty?